ข่าวด่วนในวงการตลาดทุนจีน "ANT GROUP" ถูกรัฐบาลจีนระงับ หุ้นอาลีบาบา -9%
เมื่อไม่กี่นาทีที่ผ่านมามีรายงานว่า ANT GROUP ถูกหน่วยงานกำกับดูแลของประเทศจีนระงับการจดทะเบียนเข้าตลาดหลักทรัพย์ (IPO) ที่จะมีขึ้นในตลาด STAR ของจีน
3 พ.ย. 2563

ข่าวด่วนในวงการตลาดทุนจีน "ANT GROUP" ถูกรัฐบาลจีนระงับ หุ้นอาลีบาบา -9%
เมื่อไม่กี่นาทีที่ผ่านมามีรายงานว่า ANT GROUP ถูกหน่วยงานกำกับดูแลของประเทศจีนระงับการจดทะเบียนเข้าตลาดหลักทรัพย์ (IPO) ที่จะมีขึ้นในตลาด STAR ของจีน
ด้วยเหตุผลที่ว่าบริษัทไม่สามารถผ่านเกณฑ์การจดทะเบียนเข้าตลาดหลักทรัพย์ หรือเปิดเผยข้อมูลตามที่กำหนด ตามการเปลี่ยนแปลงของกฎหมายด้าน Fintech ฉบับใหม่
และการระงับการซื้อขายของในตลาดหลักทรัพย์จีนในครั้งนี้ ก็จะส่งผลให้การซื้อขายหุ้น ANT GROUP ในตลาดหลักทรัพย์ฮ่องกง ถูกระงับตามไปด้วย
ทั้งนี้ ANT GROUP เป็นบริษัท Fintech ของจีนที่เป็นบริษัทลูกของ Alibaba ที่คนจีนใช้แพลตฟอร์มนี้ในการ รับ และจ่ายเงิน
รวมไปถึงการทำธุรกรรมทางการเงินอื่นๆ ไม่ว่าจะเป็น ขอสินเชื่อ ซื้อกองทุน ซื้อประกัน จองตั๋วเครื่องบิน หรือแม้กระทั่ง จองตั๋วหนัง
โดยบริษัทนี้มีมูลค่าการระดมทุนที่มากสุดในประวัติศาสตร์โลก ประมาณ 1 ล้านล้านบาท
ซึ่งมากกว่าทั้ง Saudi Aramco บริษัทน้ำมันแห่งชาติของซาอุ หรือแม้แต่บริษัทแม่อย่าง Alibaba ที่เคยระดมทุนมา
เรื่องนี้เป็นที่น่าสนใจว่า รัฐบาลจีนพยายามควบคุม และกำกับดูแล บริษัทที่ทำธุรกรรมทางการเงินสมัยใหม่
ซึ่งหมายความว่าถ้าบริษัทเหล่านี้เติบโตขึ้น ก็จะหลีกเลี่ยงไม่ได้ที่จะไปทำลายระบบนิเวศของอุตสาหกรรมการเงินเดิม เช่น ธนาคาร และบริษัทประกันต่างๆ
ดังนั้นรัฐบาลจีนอาจต้องตรวจสอบให้รอบคอบก่อนที่จะอนุมัติให้หุ้นของ ANT GROUP ทำการซื้อขายในตลาดหลักทรัพย์
ก็น่าติดตามว่า เรื่องนี้จะจบลงอย่างไร
แต่ที่แน่ๆหลังจากที่ข่าวนี้ออกมา หุ้น Alibaba บริษัทแม่ของ ANT GROUP ก็ดิ่งลงทันที -9%
และ บริษัทหลักทรัพย์ที่ดำเนินการให้นักลงทุนจองหุ้นนี้ อาจต้องคืนเงิน 1 ล้านล้านบาท แก่ผู้จอง..
-Blockdit เป็นแพลตฟอร์ม สำหรับนักอ่าน และนักเขียน ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ แล้วอาจพบว่าสังคมนี้เหมาะกับคนเช่นคุณ Blockdit. Ideas Happen. 
References
-
-